Diari Oficial de la Generalitat Valenciana


Sumari del DOGV 6072, del 05-08-2009 (2009/8486)

Assumpte civil 000462/2007. Notificació de la sentència a Lacramioara Manole.
-----------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8486


Data del document
:   06-07-2009

Organisme emissor
:   Jutjat de Primera Instància i Instrucció Número 3 d'Orihuela

Tipus de document
:   Edicte

Assumpte civil 000462/2007. Notificació de la sentència a Lacramioara Manole. [2009/8486]  
«Sentència número 69  
Orihuela, 24 de juny de 2009   
Joaquina de la Peña Saavedra Ponce, magistrada jutgessa del Jutjat de Primera Instància i Instrucció número 3 d'Orihuela i partit, ha vist les presents actuacions de divorci seguides en este Jutjat amb el número 462/2007 a instàncies de Sergio Vegara Rubio, representat per la procuradora la senyora Diego Sarabia i assistida pel lletrat [...], contra Lacramioara Manole, en situació de rebel·lia processal, sent-ne part el Ministeri Fiscal, en què s'ha dictat la present resolució sobre la base dels següents:  
Antecedents de fet   
1. La procuradora dels tribunals, la senyora Diego Sarabia, en nom i la representació indicada més amunt, va formular demanda de divorci matrimonial, i va exercitar l'acció establida en l'article 86 del Codi Civil en relació amb l'article 81 del mateix cos legal, sobre la base dels fets i fonaments que va estimar aplicables, i va sol·licitar que, amb els tràmits oportuns previs, es dictara sentència en la qual es declarara el divorci del matrimoni format pels cònjuges.   
2. Mitjançant interlocutòria, es va admetre a tràmit la demanda i es va traslladar esta al demandat perquè la contestara. Mitjançant provisió, es va declarar el demandat en situació de rebel·lia processal.   
3. En data 11 de juny de 2009, es va celebrar el judici amb l'única assistència de la part actora, i van quedar les actuacions vistes per a dictar sentència.   
4. En la tramitació d'este procediment s'han observat les prescripcions legals.   
Fonaments de dret  
1. Una vegada presentada la demanda de divorci per María del Pilar Fernández Córdoba, cal tindre en compte que l'article 86 del Codi Civil, en la recent reforma operada per la Llei 15/2005, de 8 de juliol, disposa: "Es decretarà judicialment el divorci, siga quina siga la forma de celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies exigits en l'article 81", i este precepte en el seu apartat primer admet la dissolució del matrimoni per divorci quan hagen transcorreguts tres mesos des de la celebració del matrimoni, i sempre que a la demanda s'hi adjunte una proposta de conveni regulador redactada d'acord amb l'article 90 del Codi Civil.   
Una vegada fixades estes premisses i aplicades al cas present, els cònjuges van contraure matrimoni el dia 7 de novembre de 2004, per la qual cosa atés que ha transcorregut el període de tres mesos des de la celebració, i en advertir-se la decidida voluntat de la part actora de posar fi al vincle matrimonial mitjançant el procés iniciat, és procedent declarar el divorci dels cònjuges.   
El Ministeri Fiscal en les seues conclusions fa saber que s'establisca a càrrec del cònjuge no custodi la suma de 100 euros mensuals, pagadors per mesos avançats al compte que designe l'actor i dins dels cinc primers dies del mes, quantitat que s'actualitzarà anualment d'acord amb la variació que experimente l'índex de preus al consum o l'índex que el substituïsca.   
2. Atesa l'especial naturalesa dels processos matrimonials, no es fa pronunciament sobre la imposició de costes processals.   
Vists els preceptes generals esmentats i els altres aplicables de manera pertinent,  
   
Dispositiva   
Estime la demanda i declare dissolt per divorci el matrimoni format per Sergio Vegar Rubio i Lacramioara Manole, contret el dia 7 de novembre de 2004 amb tots els seus efectes legals inherents i especialment els següents en relació amb la filla menor comú:   
Primer. S'atribueix al pare la guarda i custòdia. La pàtria potestat la compartiran ambdós progenitors.   
Segon. En concepte de pensió alimentària a favor de la menor Adriana, i a càrrec del cònjuges no custodi, la suma de 100 euros mensuals pagadors per mesos avançats al compte que designe l'actor i dins dels cinc primers dies del mes, quantitat que s'actualitzarà anualment d'acord amb la variació que experimente l'índex de preus al consum o l'índex que el substituïsca.   
No es fa especial pronunciament sobre les costes processals.   
Notifiqueu la present resolució a les parts, i feu-los saber a estes que contra esta resolució s'hi pot interposar un recurs d'apel·lació del qual en serà sabedora l'Audiència Provincial d'Alacant.   
Una vegada ferma esta resolució, comuniqueu-la al registre civil on conste inscrit el matrimoni dels litigants.   
Esta és la meua sentència, definitivament jutjant en primera instància, que pronuncie, mane i firme».   
Publicació. La sentència anterior l'ha llegida i publicada la jutgessa que la va dictar, mentre estava celebrant audiència pública en el dia de hui, de tot això en done fe.   
Orihuela, 6 de juliol de 2009.- La secretària: Ana Belén Maldonado Ballester.